Prasasti Talan
Alih Aksara > sisi belakang

1. tama i ri kan sῑma ri talan. kewala ikaŋ warga li talan pramāṇā ri sadrawya 
hajinya kabeḥ. maṅkana ikaŋ sukhaduḥkha magöŋ maḍmit ka
2. la ta lwiranya kadyaṅgāniŋ mayaŋ tan pawwaḥ. walu rumambat riŋ natar. 
wipati waṅkai kābunan. raḥ kasawur in hawan. hidu kasirat du.
3. hilatěn. sāhasa.wākcapala. hastacapala. mamijilakěn wuri niŋ kikir. mamuk. 
amumpan. ludan. tutan.... la mopi
4. aṅśa pratyaṅsa. ḍaṇḍa kuḍaṇḍa. manḍi halādi. kewala ikan wargga ri talan 
pramāṇā i rika kabeh maṅkana rasani anugraha bha
5. ṭāra guru i kaŋ wargga i talan. prāsasti. muṅgu ri ripta tinaṇḍa garuḍa mukha. 
pinagěhakěn śrῑ mahārāja. atěhěr inumbhaya śrῑ mahārāja pra
6. tiṣṭa riŋ liṅgopala. kunaŋ kalani anugraha bhaṭāra guru i rikaŋ wargga ri talan. i 
śaka 961. punaḥ māgha masa tithi pratipāda kṛṣṇapa
7. kṣa. ha. u. bu. wāra. dukut kunaŋ rasani paṅimbuh śrῑ mahārāja i rikaŋ wargga 
ri talan ri wnaṅa nyāwarugā inatun. isakā inaṣṭa. anu maŋhyaŋ
8. tikaŋ natar. anusuna palaṅka. apalaṅka binubut. aprāsa naga puṣpa. ajnwa 
humalaŋ. wanaṅajapahāni ndikāguntiṅamalwaṅrahana
9. raray inakwakěn. wnaṅahulana dayaŋ. arabya dayaŋ kamambahan. amaṅana 
rājāmāŋsa. aḍulaṅā bwaḥ kamalai. aguntiṅa riŋ sale ani
10. ta riŋ sale. agamāgamāna kayu kuniŋ. adrawya tabaŋ habaŋ. tuhun tan 
paŋhanjuran yan paŋhaku haku. kunaŋ kadeyannira rikaŋ wargga ri
11. talan. ri pagěhanya tahil drawya haji paṅaṣṭaṅgi mā 2 tan pārik ri saṅhyaŋ 
dharma ri karuṇa. aṅkěn pūrṇamaninasuji mā
12. sa. tan kaparawyāpārā deniŋ len. maṅkana rasani paṅimbuh śrῑ mahārāja i 
rikaŋ wargga ri talan. pratiṣṭa ri liṅgopala kapa
13. gěhananyan tka ri sawet wkanya dlaha niŋ dlaha. tan kolahulaha de saṅ 
anāgata prabhu. kunaŋ ri sḍaṅan yan hanāṅulahulaha pa
14. gěḥ niŋ anugraha bhaṭāra guru mwaŋ paṅimbuḥ śrῑ mahārāja i rikaŋ wargga 
ri talan. m brāhmaṅa. mokṣatriya. nuṅiweḥ yan we
15. śya śudra. ḍaṇḍan kā 2 su 10. atěhěr maṅgěhakěna pancagati saŋsāra riŋ 
ihatra paratr mataŋyan ta reṅö ta kita tamuŋ hyaŋ
16. pañcamahābhūta. kita pūrwwa dakṣiṇa paścima uttara. āgneya nairiti 
wāyawya aiśyanya ūrddhamadhaḥ tka riŋ maddhya yan hāna wwaṅa pa
17. cara pakāraṅulaḥulaḥ pagěḥ ni anugraha pāduka śrῑ mahārāja. karuhun 
anugraha bhaṭāra guru i rukaŋ wargga ri talan. sikěp
18. sampal handěmakěn pumpětakěn. těkěk gulunya. apus i taṅanya. rampat i 
sukunya. siwak kapālanya. ḍuḍuk utěknya. ḍuḍuk
19. hatinya. udulakěn dalěmanya. uwad awid ususnya. rākrāk iganya. sěsěb 
daginnya. tibakěn riŋ tamra gomukha. klan ri kwaḥ saŋ
20. yama kiṅkara. maṅkana gatyanikaŋ upacarāṅulahulaha pagěḥnyanugraha 
pāduka śrῑ mahārāja. karuhun anugraha bhaṭāra guru o
21. rikaŋ warga ri talan. kunaŋ ṅaranikaŋ wargga tumarima anugraha pāduka 
śrῑ mahārāja i rikan wargga i talan. gamgira. wiga. pratyekani ṅānikan
22. wargga i talan inanugrahan pāduka śrῑ mahārāja. subi. panaśar. putrawatῑ. 
hapas. sicin. sapāṇa. anabraŋ. palāgan. sayoŋ. du
23. mantar. kawῑṣṭa. agnῑ. ratih. bāruk. tanadoḥ. ramgā. jῑwa. adumās. 
dumunuŋ. sbhaṇiriŋ. awikari nyudanti gamgῑra. ahyῑs. śrῑ gita
24. kṛtayaśa. dumunuŋ. wabhěd. matādi takaŋ wiro. samaṅkana pratyeka 
nikaŋ wargga anugrahan pāduka śrῑ mahārāja. likhita patra ḍaṅāca-
25. ryyan prakhāsa. maka pramukha samgat kělpan daṅācaryya 
anymagha. //0//0//0// ni śrῑ ...